താലിബാന്റെ വിജയാഘോഷംവെടിയേറ്റ് കുട്ടികളടക്കം നിരവധി പേര് മരിച്ചു താലിബാന്റെ വിജയാഘോഷത്തില് കാബൂളിലെ വെടിവെയ്പ്പില് കുട്ടികളടക്കം നിരവധി പേര് കൊല്ലപ്പെട്ടു.വെള്ളിയാഴ്ച രാത്രിയായിരുന്നു സംഭവം.പഞ്ച്ഷീര് പ്രവിശ്യ പിടിച്ചടക്കി എന്നവകാശപ്പെട്ടാണ് താലിബാന് വെടിയുതിര്ത്ത് ആഘോഷം നടത്തിയത്.അഫ്ഗാന് വാര്ത്താ ഏജന്സി അസ്വാകയാണ് വാര്ത്ത പുറത്ത് വിട്ടത്. അപകടത്തിന്റെ ദൃശ്യങ്ങള് സമൂഹമാധ്യമങ്ങളില് പ്രചരിക്കുന്നുണ്ട്.സംഭവത്തില് നങ്കര്ഹര് പ്രവിശ്യയില് കുറഞ്ഞത് 17 പേര്ക്ക് അപകടം സംഭവിച്ചിട്ടുണ്ട്.41 പേരെ അടിയന്തര ആശുപത്രിയിലേക്ക് മാറ്റിയതായും റിപ്പോര്ട്ടുകളുണ്ട്.എന്നാല് എത്ര പേര് കൊല്ലപ്പെട്ടുവെന്നോ എത്ര പേര്ക്ക് പരുക്കേറ്റുവെന്നോ ഉള്ള കൃത്യമായ കണക്കുകള് ലഭ്യമല്ല.താലിബാന്റെ വെടിയേറ്റ് പരിക്കേറ്റ ബന്ധുക്കളെ ആശുപത്രിയിലെത്തിക്കുന്നതിന്റെ ദൃശ്യങ്ങളും പുറത്ത് വന്നിട്ടുണ്ട്. പഞ്ച്ഷീര് താഴ് വരയില് പ്രവേശിച്ച് അഫ്ഗാനിസ്ഥാനിലെ നാഷണല് റെസിസ്റ്റന്സ് ഫ്രണ്ടിനെ എന്ആര്എഫ്എ പരാജയപ്പെടുത്തിയ ശേഷം താലിബാന് ഇന്നലെ ഈ മേഖലയുടെ നിയന്ത്രണം ഏറ്റെടുത്തതായി പ്രഖ്യാപിച്ചു.അതേസമയം പഞ്ജ്ഷീര് താഴ്വര കീഴടക്കി എന്ന വാര്ത്ത വ്യാജമാണെന്ന് നാഷണല് റെസിസ്റ്റന്സ് ഫ്രണ്ട് ഓഫ് അഫ്ഗാനിസ്ഥാന് അറിയിച്ചു.